open-index/open-wikipedia-markdown huggingface dataset:
Tom Danielson

**Tom (Thomas) Danielson** (født 13. mars 1978, East Lyme, Connecticut, USA) er en amerikansk proffsyklist. Han har tidligere syklet for de tidligere sykkellagene Fassa Bortolo og Discovery Channel. Han holder rekorden i raskeste klatring av Mount Washington, den tidligere rekordholderen var Tyler Hamilton. Han har tre topp-ti-plasseringer fra Vuelta a España, og en etappeseier.

I forbindelse med dopingavsløringene rundt Lance Armstrong ble han i 2012 utestengt i seks måneder (fra 1. september) og fratatt alle resultater fra 1. mars 2005 til 23. september 2006.

I 2015 testet han positivt på syntetisk testosteron.

## Meritter

;2001
: Collegiate Mountain Bike Championships 
;2002
: To etappeseiere og sammenlagt, Tour of Qinghai Lake 
: Tour de Los Alamos
: Collegiate Mountain Bike Championships
: Mount Washington Auto Road Bicycle Hillclimb
;2003
: Tour de Langkawi
: Redlands Bicycle Classic
: Pomona Valley Stage Race
: Iron Horse Bicycle Classic 
: Etappeseier Nature Valley Grand Prix
: Cascade Cycling Classic
: International Tour de Toona
: Mount Washington Auto Road Bicycle Hillclimb
;2004
: Mount Evans Hill Climb
;2005
: Etappeseier og sammenlagt, Tour de Georgia 
: 7.-plass sammenlagt, Vuelta a España
;2006
: Østerrike rundt
: Etappeseier og 2.-plass sammenlagt,  Tour de Georgia
: Etappeseier og 6.-plass sammenlagt,  Vuelta a España
;2007
: Mount Evans Hill Climb
;2008
: 5.-plass sammenlagt, Tour of Missouri
;2009
: Mount Evans Hill Climb
: Etappeseier og 3.-plass sammenlagt, Vuelta a Burgos
: 9.-plass sammenlagt,  Tour of California
;2010
: 9.-plass sammenlagt, Vuelta a España
: 9.-plass sammenlagt, Polen rundt
;2011
: 3.-plass sammenlagt, Tour of California
: 9.-plass sammenlagt, Sveits rundt
: 9.-plass sammenlagt, Tour de France
;2012
: Etappeseier, USA Pro Challenge
;2013
:Sammenlagt, Tour of Utah
;2014
:Sammenlagt og etappeseier, Tour of Utah
:2.-plass sammenlagt, USA Pro Challenge

## Referanser


## Eksterne lenker
* 
*
Ana

**Ana** er en variant av kvinnenavnet Anna som er en gresk og latinsk avledning av kvinnenavnet Hannah, som er dannet av det hebraiske ordet for «gunst» eller «nåde», *channah*.

## Utbredelse
Navnet *Ana* var mest brukt i Norge fra 1970- til 2010-årene og hadde en popularitetstopp med 0,2 % i 1981.

*Ana* er i dag et vanlig kvinnenavn blant annet i Argentina, Brasil og Portugal.

|}

## Kjente personer med navnet
* Ana Castillo (1953&ndash;), amerikansk forfatter
* Ana Taylor Lopez (1953&ndash;), norsk politiker (Rødt)

### Annen bruk av navnet
* Santa Ana, by i California

## Navnedag
*Ana* har navnedag i flere land, oftest 26. juli. Den norske navnedagen er .

## Trivia
* *Ana* er et palindrom
* *ana* er i resepter en forkortelse for *ana aequales* og betyr «like mye av hver del».

## Referanser


## Eksterne lenker
*
Eivin Sannes

**Eivin Johan Sannes** (født 7. oktober 1937 i Kristiansund, død 3. september 2019) var en norsk musiker (piano, orgel), kjent fra flere jazz-innspillinger og internasjonale samarbeid.

Etter oppveksten på Hønefoss spilte han med Pete Browns orkester (1958–59), før han virket i Bergens jazzmiljø (1960–72) som leder av fast husband på Hotell Neptun der han spilte med Dexter Gordon, som senere ga ut *Hotell Neptun* (1964) dedikert til Sannes. Perioden ga også samarbeid med Arvid Genius, Bergen Big Band og Bergenskvintetten, før han relokerte til Stavanger (1972) og Oslo (1979).  Han var medlem i besetninger ledet av Harald Gundhus, Ditlef Eckhoff, Atle Hammer, Bjarne Nerem, Harald Bergersen, Per Nyhaug, Paul Weeden, Rowland Greenberg, Big Chief Jazzband og Tore Faye/Andreas Skjold/Monica Borgen.

Selv ga han ut *Sandu* med Ronnie Gardiner og Sture Janson bass (Gemini Records, 1991), og *Jubilee* med en rekke gjesteartister (Gemini Records, 1997). Med Inge Stangvik på vokal utga han *Together* med Eyvind Olsen på trommer og Christian Mortensen på bass (Gemini Records, 1998) og *Together again* (Hot Club Records, 2001). Etter dette deltok han i «The Dexter Gordon Project» med Harald Gundhus, Stig Hvalryg og Sverre Gjørvad.

## Referanser

## Eksterne lenker

* Diskografi i Jazzbasen
World Open

**World Open** var en profesjonell snookerturnering. Turneringa ble første gang spilt i 1982 under navnet *Professional Players Tournament*. Ray Reardon vant den første finalen etter 10&ndash;5 over Jimmy White. Pengepremier var da på 5000 britiske pund. 

I 1984 skifta turneringa navn til *Rothmans Grand Prix*. Navnet har skifta flere ganger, fra 2005 til 2009 var navnet Grand Prix. Det har blitt spilt på flere forskjellige steder i England. Blant annet i Reading og Preston. I 2006 og 2007 ble turneringa  holdt i Aberdeen i Skottland, før den i 2008 ble arrangert i Glasgow.

Samtidig som turneringen ble flyttet til Aberdeen ble formatet endret, til et såkalt Round robin-system, slik at spillerne både i kvalifiseringen og i innledningen av hovedturneringen ble oppdelt i grupper. Alle som var i samme gruppe spilte en kamp mot hverandre, hver seier gav ett poeng. De to spillerne i hver gruppe som hadde flest poeng gikk så videre til åttendedelsfinaler, hvor man møtte en spiller fra en av de andre gruppene. Vinneren av åttendedelsfinalen går så videre til kvartfinale og så videre. Det vanlige cup-formatet ble imidlertid tatt tilbake i 2008.

## Vinnere
Welsh Open

**Welsh Open** er en profesjonell snookerturnering. Den er en av rankingturneringene. Turneringen ble en ranket turnering i 1992. Den blir spilt i Newport Center. Vinneren får 35&nbsp;000 britiske pund.

## Vinnere
Magnus Beite

**Magnus Beite** (født 1974) er en norsk komponist, musikkprodusent og pianist bosatt på Lillehammer.

Beite er utdannet filmmusikkomponist ved University of Southern California i Los Angeles. Han har skrevet musikk til blant annet spillefilmene *[[Izzat]]* (2005) og *[[Fritt vilt]]* (2006), samt en rekke kortfilmer, TV-programmer og reklamefilmer. I 2001 mottok han The ASCAP Harry Warren Award. Som musiker har han samarbeidet med artister som Sigvart Dagsland, Iver Kleive, Jan Eggum og Demis Roussos, og han har komponert musikk for blant andre Jessica Simpson, Mary J. Blige og Espen Lind. I 2006 startet han å produsere musikk til såpeserien *[[Hotel Cæsar]]* på TV 2, sammen med Anders Neglin. Beite står også bak musikken til NRKs julekalender i 2007, *[[Barnas Superjul]]*.

I 2008 vant Beite prisen for årets mest spilte sang på amerikansk radio. Prisen fikk han for sangen «Closer», som han har skrevet sammen med Stargate, Bernt Rune Stray og Ne-Yo. Han har vært nominert til Kanonprisen 2006 for *[[Fritt vilt]]*, Kanonprisen 2015 og Amandaprisen 2016 for *[[Bølgen (2015)|Bølgen]]* og Gullruten 2018 for *[[Monster (TV-serie)|Monster]]*, alle innen beste filmmusikk/originalmusikk, og til Edvard-prisen 2005 i klassen musikk til annen kunstart for kortfilmen *Pappa*.

Beite er en av initiativtakerne bak «pophøgskolen» Lillehammer Institute of Music Production and Industries (LIMPI), et ettårig studium innen musikkproduksjon og bransjekunnskap.

## Filmmusikk
* *[[Battle (film)|Battle]]* (2018) - regi av Katarina Launing, manus av Maja Lunde
* *[[Monster (TV-serie)|Monster]]* (2017)
* *[[Sammen om drømmen]]* (2017) - regi av Daniel Fahre - En dokumentarfilm om Marcus & Martinus
* *[[Snekker Andersen og Julenissen (film)|Snekker Andersen og Julenissen]]* (2016) - regi av Terje Rangnes
* *[[Børning 2]]* (2016) - regi av Halvard Bræin
* *[[Bølgen (2015)|Bølgen]]* (2015) - regi av Roar Uthaug
* *[[Børning]]* (2014) - regi av Halvard Bræin
* *[[Kule kidz gråter ikke]]* (2013)
* *[[Gåten Ragnarok]]* (2013)
* *[[Flukt]]* (2012)
* *[[Arme Riddere]]* (2011)
* *[[Blåfjell 2: Jakten på det magiske horn]]* (2011)
* *[[Knerten gifter seg]]* (2010)
* *[[Fritt vilt III]]* (2010)
* *[[Julenatt i Blåfjell]]* (2009), regi Katarina Launing og Roar Uthaug
* *[[Appelsinpiken (film)|Appelsinpiken]]* (2008), regi Eva Dahr
* *[[Fritt vilt II]]* (2008), regi Mats Stenberg
* *[[Kalde Føtter]]* (2006), regi Alexander Eik
* *[[Fritt vilt]]* (2006), regi Roar Uthaug
* *[[Marias menn]]* (2006), regi Vibeke Ringen
* *[[Izzat]]* (2005), regi Ulrik Imtiaz Rolfsen

## TV-serier
* *[[Monster (TV-serie)|Monster]] (2017 -) 7 episoder
* *Hotell Cæsar (2006 -)

## Referanser


## Eksterne lenker
* 
* Reelbeats
* LIMPI
Mother (sang)

**«Mother»** er en sang av det britiske bandet Pink Floyd, skrevet av Roger Waters. Den ble utgitt på albumet *[[The Wall]]* i 1979.

## Komposisjon
Sangen bygger seg gradvis opp fra en rolig intro med akustisk gitarstemme og en vokalstemme til å inkludere flere og flere instrument, som harmonium, piano, trommer, bass, vokalharmonier og elektrisk gitar. Sangen begynner med et tydelig inn- og utpust for det første verset begynner, sunget av Roger Waters. David Gilmour synger refrenget, før Waters følger etter med et nytt vers. Etter ennå et refreng, slutter sangen med en nedbygging og en ritardando, der Waters synger «Mother, did it need to be so high?»

## Historien
Som de andre sangene på *The Wall*, forteller «Mother» en del av historien til hovedrolleinnehaveren Pink. Sangen er en samtale mellom Pink (stemmen til Waters) og hans mor (stemmen til Gilmour). Vi får vite at hans mor er spesielt overbeskyttende, og uten å vite om det, gir hun sønnen nye mursteiner til muren som følge av dette. Hun insisterer på at Pink skal holde seg med henne, selv etter at han er voksen, og tåler ikke at Pink etterhvert blir eldre og forelsker seg.

## Inspirasjon
Mye av handlingen i *The Wall* er hentet fra Roger Waters sitt eget liv, særlig den delen om faren, som han mistet under et slag i Anzio i Italia under Andre verdenskrig. Men i motsetning til hva mange tror, hadde Waters et mye bedre forhold til sin egen mor enn det Pink har.

## Filmversjonen
Selv om sangen handler om forholdet mellom Pink og hans mor, omhandler filmklippet mer om Pink og hans kone. På slutten kan en se kona til Pink i et kjærlighetsforhold med lederen i en antikrigsgruppe.

## Coverversjon
Guns N' Roses' gitarist Slash spilte ofte «Mother» som intro til deres sang «Paradise City» på en del konserter.

## Personell
*David Gilmour – vokal (refreng), gitar og bass
*Roger Waters – vokal (vers), akustisk gitar
*Bob Ezrin – orgel, piano og synthesizer
*Jeff Porcaro – trommer

## Kilder
* Fitch, Vernon. The Pink Floyd Encyclopedia (3rd edition), 2005. ISBN 1-894959-24-8
Giat Caesar

**Caesar** (fra fransk: **Camion équipé d'un système d'artillerie**) er en 155 mm, 52 kaliber haubitser fra franske GIAT i samarbeid med Lohr Industrie.  Den er montert på et lastebilchassis, og er beregnet på bruk av raskt utplasserbare styrker.

Caesar er eller har vært i tjeneste med Frankrikes hær, den kongelige thailandske hær og Saudi-Arabias nasjonalgarde.

## Historie og utvikling

Caesar ble utviklet fra den tidligere 155 mm AM F3, som var basert på chassiset til den lette stridsvognen AMX-13.  Den ble tatt fram spesielt for å møte behovet for hurtig utplassering av styrker.  Giat og Lohr Industrie samarbeidet om utviklingen.

Opprinnelig ble fem systemer bestilt av den franske hæren og levert i juni 2003 for tekniske og operasjonelle prøver.  I desember 2004 fikk Giat en bestilling på 72 systemer for å utruste åtte batterier som hittil hadde benyttet den tauede TRF1.  Leveranser ble planlagt til å foregå i perioden 2007&ndash;11.

I mars 2004 undertegnet Giat en avtale med United Defense, nå en del av BAE Systems Land and Armaments, om markedsføring i USA. I september samme år ble en avtale inngått med ADI i Australia om å delta i en konkurranse om å levere artilleri til den australske hæren.  Systemet er også demonstrert i Malaysia.

I april 2006 bestilte Thailand seks systemer til den thailandske hæren, den første produksjonsordren for systemet.  Produksjonen startet i juni 2006. I juli samme år bestilte den saudiarabiske nasjonalgarden 76 systemer.

Systemene som skal leveres til den franske hæren vil bruke Sherpa 5 6×6-chassis fra Renault.  Prototypene brukte Unimog 6×6-chassis.

## Teknisk

Vognføreren sitter framme i kabinen sammen med resten av kanonmannskapet på seks.  Kabinen er beskyttet mot splinter og håndvåpenild.

En haubitser på 155 mm og 52 kalibre lang er montert bak på chassiset.  Den kan holde en skuddtakt på seks til åtte skudd i minuttet kontinuerlig, eller tre skudd på 15 sekunder.  16 granater bæres på vogna.  Et digitalt ildledningssystem kalt FAST-Hit fra Giat og EADS styrer det hele, og har en radar som måler munningshastighetene og et SAGEM navigasjonssystem i tillegg til en GPS-mottaker.  Våpenet er hydraulisk styrt, og legges automatisk av ildledningssystemet.  Det kan eleveres til 66°.  Ladingen foregår halvautomatisk.  Fabrikanten hevder det tar omtrent 30 sekunder å rigge ned systemet og være klar til å forlate plassen.

Caesar er integrert i den franske hærens Atlas K2IS-system fra Thales Group.

Motoren er en sekssylindret dieselmotor som yter 240 hk.  Maksimal hastighet på vei er 100 km/h og rekkevidden er 600 km.  Lufttrykket i dekkene kan styres fra førerplassen.

Caesar kan transporteres, minus mannskap og ammunisjon, i en enkelt C-130 Hercules.

## Se også
* Archer (artillerisystem)

## Eksterne lenker
* Army Technology (engelsk)
Indiske elvedelfiner

* Gangesdelfin
* Indusdelfin

**Indiske elvedelfiner** (Platanistidae) er en liten familie med tannhvaler som lever i noen av Asias større elvessystemer. Gruppen består av to arter som tilhører samme slekt. Vanligvis regnes de to slektene som en egen familie.

## Beskrivelse
Indiske elvedelfiner er relativt små, som regel 2-2,6 meter lange. Begge artene har, i motsetning til de fleste andre hvaler, tydelig markert nakke. Ryggfinnen er liten (kort) og de har et langt, smalt nebb og kjever fylt med tenner. Øynene er små og mangler krystallinse, noe som gjør dem nærmest blinde.

I 2001 ble det anslått at det fantes omkring 1 100 indiske elvedelfiner.

## Arter
Før 1998 ble Ganges- og Indusdelfin regnet som to distinkte arter, men ny forskning førte til at de ble regnet som underarter av samme art fra dette året. *Laura May-Collados* og *Ingi Agnarssons* store undersøkelse (publisert i 2005), der 64 (63 anerkjente) hvalarter inngikk, har midlertid ført til en revurdering av alle elvedelfinene, som gjør at de to nevnte delfinene nå må regnes som separate arter igjen.

* *Platanista* (indiske elvedelfiner)
** *Platanista gangetica* (Gangesdelfin)
** *Platanista minor* (Indusdelfin)

## Annet
På generelt grunnlag kan man hevde at alle elvedelfiner er svært utrydningstruet, fordi deres naturlige habitat står under konstant press. Overfiske og forurensning utgjør den største trusselen. Populasjone er dessuten svært fåtallige i utgangspunktet.

Asiadelfinen, som også er kjent som kinesisk elvedelfin, hvitflaggdelfin og baiji, ble erklært som «funksjonelt utryddet» den 13. desember 2006, etter at ledende eksperter i 45 dager hadde lett etter den i Yangtze, der den normalt lever, uten å finne spor av den. Den siste sikre observasjonen av dette dyret fant sted i september 2004.

## Referanser


## Kilder
* «Platanistidae» (On-line), Animal Diversity Web. Accessed February 21, 2007
* Smith, B.D., Braulik, G. & Sinha, R.K. 2004. ''Platanista gangetica ssp. gangetica''. In: IUCN 2006. 2006 IUCN Red List of Threatened Species. Downloaded on 21 February 2007.
* Braulik, G.T., Smith, B.D. & Chaudhry, A.A. 2004. ''Platanista gangetica ssp. minor''. In: IUCN 2006. 2006 IUCN Red List of Threatened Species. Downloaded on 21 February 2007.

## Eksterne lenker
*
Kristiansund Svømme- og Livredningsklubb

**Kristiansund Svømme- og Livredningsklubb** er en svømmeklubb fra Kristiansund, stiftet i 1922 og er blant landets eldste svømmeklubber.

## Eksterne lenker
*
Kristiansund Atletklubb

**Kristiansund Atletklubb** (K.A.K.) er en norsk bryteklubb fra Kristiansund, stiftet 4.september 1939.

Helt fram til i dag har bryteklubben vært med på å gjøre Kristiansund til landets bryteby nummer 1. Klubbens brytere har hentet hjem seks kongepokaler og 160 NM-gull i klassene for gutter, ungdom, junior, senior og lag. KAK har flere ganger vist at klubben mestrer gjennomføring av store oppgaver. Den største var junior-VM i 1983.

En rekke store stevner – blant annet Nordvest cupen – er arrangert i klubbens regi.

Over 100 ivrige barn og unge representerer bredden i klubben mens Gudrun Høie representerer i dag toppen. KAK har fem dager i uka treninger for barn og unge i sitt nye brytelokale ved *Clausenenga*, på *Dale*, *Rensvik* og Averøy. KAKs heltidsansatte polske trener Dariuzs Pryzstolik sørger for at ung treningsiver blir omsatt til ferdigheter få – om noen – andre idretter kan vise maken til.

## Eksterne lenker
*
Tekstbehandling

**Tekstbehandling** (engelsk: *word processing*) er en samlende betegnelse for å redigere tekst for fremstilling overfor et publikum eller mottaker. Vanligvis refererer det til **tekstbehandlingsprogrammer**, det vil si programvare som har som mål å gjøre det enkelt å skrive inn, endre, formatere, korrekturlese og flytte innhold i tekster. Tekstbehandlingsprogram har gjerne støtte for å markere ord som ikke forekommer i en ordliste ("ordrettefunksjon") for å gjøre det lett å fjerne feilstavinger, og enkelte programmer kontrollerer grammatikk i teksten basert på regelsett.

Verdens første tekstbehandlingsprogram var Wang 1200, som ble skapt i 1971, men var ikke tilgjengelig på markedet før 1972. 

Tekstbehandlingsprogrammer er vanligvis basert på at teksten lagres som filer på brukerens datamaskin. Vanlige filformat for tekstbehandling er .odt, .doc/.docx, .rft. Fra (særlig 2010-tallet) er det blitt vanlig at tekstbehandlingsdokumentene lagres i nettjeneste, noe som muliggjør at flere kan samarbeide i skrivingen av samme tekst samtidig (såkalt samskriving). 

Det er vanlig å skille mellom begrepene *tekstbehandling* og *[[teksteditor|tekstredigering]]*, hvor sistnevnte er redigering av ren tekst uten formatering.

Siden 1990-tallet har Microsoft Word vært markedsledende  tekstbehandlingprogram. 

## Kjente [[fri programvare|frie]] tekstbehandlingsprogrammer
* AbiWord utgis av Free Software Foundation.
* KWord er en del av KOffice fra KDE.
* Lyx
* Writer er en del av LibreOffice fra The Document Foundation.

## [[Proprietær programvare|Proprietære]] tekstbehandlere
* Microsoft Office Word er en del av Microsoft Office.
* Microsoft Works (MacWrite)
* WordPad
* WordPerfect utgis av Corel.

## Verktøy for redigering av ren tekst
:*Hovedartikkel: [[Teksteditor]]*
* Gedit
* Kate
* Notepad2
* Notepad++
* Windows Notisblokk
* Emacs
* vim

## Referanser
Spermasetthvaler

* spermhvaler
* dvergspermhvaler

**Spermhvaler og dvergspermhvaler** (Physeteroidea) er en gruppe med tannhvaler som lever i alle verdens havområder. Gruppen består av tre nålevende arter, fordelt i to familier og to slekter, og inkluderer det største pattedyret blant alle tannhvalene.

## Slekter og arter
Det hersker forvirring omkring inndelingen av såkalte spermhvaler. Noen forskere har ment at de tilhører to ulike biologiske familier (Physeteridae og Kogiidae), andre at de er underfamilier som tilhører samme familie (Physeteridae). Inndelingen her er ifølge førstnevnte syn, som nylig har blitt forsterket gjennom en stor undersøkesle som omfattet mer en 60 hvalarter.

* Physeteroidea, spermasetthvaler
** Physeteridae, spermhvalfamilien
*** *[[spermhval|Physeter]]*, spermhvaler
**** *[[spermhval|P. macrocephalus]]*, spermhval
** Kogiidae, dvergspermhvalfamilien
*** *[[dvergspermhvalslekten|Kogia]]*, dvergspermhvalslekten
**** *[[pygmespermhval|K. breviceps]]*, pygmespermhval
**** *[[dvergspermhval|K. simus]]*, dvergspermhval

Den største tannhvalen som er kjent er den for lengst utdødde spremhvalen *[[Leviathan melvillei]]*, som levde i havet for omkring 12–13 millioner år siden, men hvis levninger ble funnet i en ørken i Peru. Den kunne trolig veie opp mot  og måle 13,5–17,5 meter. Den ble oppkalt etter forfatteren av den berømte romanen om monsterhvalen Moby Dick, Herman Melville.

## Referanser




## Eksterne lenker
*
Is There Anybody Out There?

**«Is There Anybody Out There?»** er en sang av det britiske bandet Pink Floyd, laget av Roger Waters. Sangen, som nesten er for en instrumental å regne, ble utgitt på deres album *[[The Wall]]* i 1979.

## Komposisjon

Den første halvdelen av sangen bygger videre på konseptet bak «Hey You», som er sangen før «Is There Anybody Out There?» på albumet. Denne delen er rolig med mørk synthesizerlyd med setningen «Is there anybody out there?» som blir gjentatt fire ganger. Den andre halvdelen er en instrumentaldel i form av en klassisk gitarsolo. I flere intervju har David Gilmour fortalt at han prøvde å spille den, men ble aldri fornøyd med resultatet. Den klassiske studiomusikeren Ron di Blasi ble hentet av Michael Kamen for å spille stykket. Gilmour har sagt at det egentlig var Bob Ezrin som skrev sangen, men at Roger Waters tok æren for det. Den hvinende sirenelignende lydeffekten under sangen ble laget på samme måte som det ble gjort på den tidligere Pink Floyd-sangen «Echoes». Effekten er laget av Gilmour på gitar. Sangen inneholder lydklipp fra to TV-serier, *[[Kruttrøyk|Gunsmoke]]* og *Gomer Pyle, USMC*.

## Medvirkende
*David Gilmour – baklengs wah-pedal-lyd og vokal
*Roger Waters – bass og vokal
*Richard Wright – synthesizer
*Bob Ezrin – synthesizere
*Ron di Blasi – klassisk gitar

## Fakta

*Tidlig på 1980-tallet ble sangen brukt i en kinoreklame for den veldedige organisasjonen Samaritans. 
*Helt på slutten av sangen kan en svakt høre Waters skrike «I got a little black book with my poems in!», som er en tekstlinje fra det neste sporet på albumet, «Nobody Home».

## Kilder
* Fitch, Vernon. The Pink Floyd Encyclopedia (3rd edition), 2005. ISBN 1-894959-24-8

## Eksterne lenker
*
Kabriolet

**Kabriolet** (fra fransk, av *cabriole* «bukkesprang», av latin *caper* «geitebukk») er en karosseribetegnelse for en bil med kalesje eller metalltak som kan slås ned.

Tll forskjell fra en roadster, som også har nedfellbart tak, har en kabriolet vinduer, slik at man med vinduene oppsveivet og taket lukket sitter beskyttet.

I bilens barndom var alle biler kabrioleter, og det var først i 1910 at Cadillac kom med den første dekkede bilen. Med unntak for enkelte konservative bilprodusenter forsvant kabrioletene nesten helt på 1970-tallet, men på 1980-tallet fikk de et comeback med Chrysler LeBaron og Saab 900.

## Lignende biltyper
* Landauer
* Roadster

## Eksempler på kabrioleter

*Alfa Romeo Spider
*Aston Martin DB9 Volante
*Audi A4 Convertible
*Audi TT
*Bentley Azure
*Bentley Continental GTC
*Buick Electra
*BMW Z3
*BMW Z4
*BMW 3 Series Convertible
*BMW 6 Series Convertible
*Cadillac Sixty Special
*Cadillac Eldorado
*Cadillac XLR
*Chevrolet Corvette
*Chrysler LeBaron
*Chrysler PT Cruiser Convertible
*Chrysler Sebring Convertible
*Chrysler TC by Maserati
*Dodge 400
*Dodge Viper
*Honda S2000
*Ford Mustang
*Jaguar XK series
*Lincoln Continental
*Lotus Elise
*Lotus Elan
*Mazda MX-5/Miata
*Mercedes-Benz G-Class Convertible
*Mercedes-Benz SL
*Mercedes-Benz SLK
*Mercury Capri
*MG TF
*MGB
*MINI
*Mitsubishi Eclipse Spyder
*Nash Metropolitan
*Nissan 350Z Roadster
*Opel Astra Cabrio
*Opel Tigra TwinTop
*Peugeot 206 CC
*Peugeot 307 CC
*Pontiac G6 Retractable Hardtop
*Pontiac Solstice
*Pontiac Sunfire
*Porsche 356
*Porsche Boxster
*Renault Mégane CC
*Saab 900
*Saab 9-3
*Toyota Camry Solara
*Toyota MR2
*Vauxhall VX220
*Volvo C70
*Volkswagen Beetle
*Volkswagen Cabriolet
*Volkswagen Thing

## Eksterne lenker
*
Inge Stangvik

**Inge Stangvik Vindorum** (født 2. september 1966 i Tønsberg) er en norsk sanger og tekstforfatter, kjent fra flere jazz-innspillinger.

Etter oppvekst i Finnmark turnerte hun med samiske ensembler, før flytting til Oslo (1990) og studier under Liv Nina Mosveen og Magni Wentzel, samt ved Statens balletthøgskole og Romerike Folkehøgskole.  
Hun har ledet (1995–96) sin egen **Inge Stangvik kvartett** med Olga Konkova piano, Per Mathisen bass og Jarle Vespestad trommer.  Stangvik var også i Christian Reim trio en tid.
Hennes tekster var sentrale da The Alf Kjellman Project (med en rekke jazzmusikere fra Nord-Norge) ga ut *You'll always need friends* (Gemini Records, 1998).  En av hennes sentrale samarbeidspartnere har vært  Eivin Sannes; de ga ut *Together* (Gemini Records, 1998) med tekster av Pär Lagerkvist og Olof von Dalin, samt egne verk.  Derpå kom
*Together again* (Hot Club Records, 2001) bl.a. med musikk av Miles Davis. 

## Referanser
La Giovine Italia

**La Giovine Italia** (Det unge Italia) var navnet på en hemmelig politisk organisasjon grunnlagt i 1831 av den italienske nasjonalisten Giuseppe Mazzini. Organisasjonen var det første eksempelet i italiensk historie på noe som ligner et politisk parti. 

Bevegelsens mål var å samle Italia til en republikk og for en nasjonal revolusjon, uten utenlandsk involvering, som skulle involvere hele folket. Italia var på begynnelsen av 1800-tallet oppdelt i mindre stater og dominert av Keiserdømmet Østerrike.

Organisasjonens første militæraksjon var et mislykket attentatforsøk på Karl Albert av Sardinia i 1834, som blant annet involverte Giuseppe Garibaldi. Etter aksjonen flyktet Mazzini til Sveits, mens Garibaldi ble dømt til døden *[[in absentia]]*. I 1849 ble den romerske republikken opprettet med støtte fra gruppen, men det overlevde kun i fem måneder før Roma ble inntatt av franske styrker som støttet Kirkestaten. Etter nok et feilet opprør mot Østerrike i Milano i 1853 hadde den republikanske italienske bevegelsen utspilt sin rolle; Italias samling kom til å skje under kongen av Sardinia, som utropte seg til Viktor Emmanuel II av Italia.

## Referanser
Financial Times Deutschland

***Financial Times Deutschland*** (**FTD**) var en tysk næringslivsavis som ble utgitt i Hamburg fra 2000 til 2012.

Avisen var et samarbeid mellom forlaget Gruner und Jahr og det britiske Pearson Publishing Group (som utgir *[[Financial Times]]*). Avisen hadde fire seksjoner: Næringsliv, politikk, finans og agenda (kommentar, analyse, sport og kultur). Fredagsutgaven inneholdt en ekstra helgeseksjon. I løpet av et år ble det i tillegg utgitt omtrent 100 spesialbilag som tok for seg et bestemt tema.

Avisen ble utgitt fra 21. februar 2000, og hadde i 2006 et opplag på noe mer enn 100&nbsp;000. Avisens første sjefredaktør var briten Andrew Gowers, som i oktober 2001 tok over ledelsen av Financial Times i London. Hans etterfølgere i Hamburg var Christoph Keese og Wolfgang Münchau. Münchau ble sommeren 2003 ansatt av FT i London, og Keese ble i mai 2004 sjefredaktør for *[[Welt am Sonntag]]*. Fra 1. august 2004 var Steffen Klusmann FTDs sjefredaktør.

Avisen ble trykket på rosa papir, i likhet med Financial Times' London-utgave.

## Referanser
Fallskjermjegertroppen

**Fallskjermjegertroppen** er en del av utdanningsavdelingen ved Forsvarets spesialkommando og består av soldater som er inne til førstegangstjeneste.

## Fallskjermjegertroppen oppgaver
Fallskjermjegere jobber i små grupper og skal være i stand til å løse langvarige oppdrag inne på fiendtlige områder. Fallskjermjegere må være fysisk og psykisk robuste, ha evne til å lære raskt, samt jobbe selvstendig og i team. 

## Seleksjon
Seleksjonen består av en uke med grovopptak på Sessvollmoen leir der det blant annet gjennomføres legesjekk og fysiske tester for å sikre at kandidatene består minstekravene​.

Kandidater som kvalifiserer seg fra grovopptaket får tilbud om å delta på innføringsukene på Rena leir to uker senere. I løpet av innføringsukene vil kandidatene få kunnskaper og ferdigheter som er nødvendig for å kunne gjennomføre fallskjermjegeropptaket. 

Kandidatene som består opptaket får mulighet til å starte som fallskjermjegeraspirant i Forsvarets spesialkommando. Som fallskjermjegeraspirant vil du bli utdannet og tre​nt på de kunnskaper og ferdigheter som er nødvendig for å løse oppgaver og oppdrag. Dette innebærer blant annet fallskjermkurs, navigasjonstrening, overlevelseskurs og skytekurs. 

Aspirantperioden avsluttes med en eksamensøvelse som må bestås for å kunne fortsette den videre tjenesten som fallskjermjeger. De aspiranter som etter aspirantøvelsen vurderes som skikket til å fortsette utdanningen i Fallskjermjegertroppen får status som fallskjermjegere. Tilhørende mannskaper til denne enheten kjennetegnes med sin vinrøde beret.

## Opptakskrav
Per januar 2021 gjelder følgende fysiske minstekrav:

* 5 kroppshevinger
* 30 armhevinger
* 35 situps på 2 min
* 20 rygghev
* Svømmedyktig 400 meter

Test på grovuttak:
* 7km pakningsløp med egen sekk på 22kg, tidskrav: 49 minutter

Før opptak: 
* 7km pakningsløp med utlevert sekk på 22 kg
* Antrekk: Uniform, marsjstøvler og våpen
* Tidskrav: 49 minutter 

## Referanser


## Eksterne lenker
* Fallskjermjegeropptaket - Forsvarets Forum
Alf Kjellman

**Alf Erling Kjellman** (1938–2010) var en norsk jazzmusiker (tenorsaksofon), arrangør og komponist.

Han ledet eget revyorkester i hjembyen (1955 og 1956), medlem av «Swinging Quartet» (1956–1957), Sverre Lunds kvartett (1958–1959), spilte tenorsax og skrev arrangementer for det lokale jazzklubborkestret (1958–1959).

Høsten 1959 flyttet han til Oslo og ble med i Oslos jazzmiljø, først hos Kjell Karlsen (1959), dernest hos Ditlef Eckhoff (på første Moldejazz i 1961). Kjellman bidro også til filmmusikk på *[[Line (film)]]* (1961) med forøvrig Atle Hammer, Frode Thingnæs, Mikkel Flagstad, Eilif Holm, Einar Iversen, Erik Amundsen og Egil Johansen. På 60- og 70-tallet bidro han  i Club 7-miljøet, var med  på utgivelser med Arild Wikstrøm, samt bluesgruppen Sapphires, Han flyttet til Molde i 1975 og deltok  på LP-en *Østerdalsmusikk* , flyttet så til Bodø og spilte med Kjell Bartholsen (1976). Flyttet tilbake til Oslo  og spilte blant annet med Ola Calmeyer (1977–79).  Han har også medvirket på utgivelser av Søyr (2000), samt et kutt med bl.a Ola Calmeyer på Nordnorsk jazzforums samleplate *Distant Reports* (Gemini Records, 2001.

Selv ledet han **The Alf Kjellman Project** med plateutgivelsen *You'll always need friends* (Gemini Records, 1998), der Kjellmans komposisjoner ble fremført med musikerne Frode Nymo saksofon, Harald Johnsen bass, Inge Stangvik vokal, Jørn Øien piano, Kevin Dean og Ole Jacob Hansen trommer.  Selv spilte han ikke.  Fram til  2006 hadde han ennå ikke spilt på en eneste plateutgivelse i eget navn. Dette ble det forandring på da kollega og venn, trombonisten Øystein B. Blix startet opp plateselskapet Reflect for å gi ut platen *June 1999, *som var* *radioopptak med Kjellman, tatt opp av NRK under Festspillene i Nord-Norge i 1999. I 2000 ble det gjort studioopptak på. NRK i Tromsø, noe som resulterte i artistens eneste studioinnspilling: Feather, But No Wings.

Blix bidro også til artistens 70-årsfeiring med konsert på Vertshuset Skarven i Tromsø. Ifølge Bjørn Hansen var Kjellmann
:«*... blitt kalt jazzmusikernes musiker. Alf Erling Kjellman tilhører legendene i norsk jazz, en instrumentalist, komponist og arrangør som alle samtidige utøvere kjenner, men som er nesten totalt ukjent av det store publikum»*
Til Nordlysfestivalen 2011 komponerte Henning Gravrok *Fire variasjoner over Alf Kjellmans gode råd*, fremført av Nordnorsk Storband med Tomasz Stanko.
## Referanser


## Eksterne lenker
* 
* Diskografi fra Jazzbasen 
* Biografi fra Jazzbasen
Reidar Andresen

**Reidar Andresen** (født 15. juli 1917 i Kristiania, død 12. februar 2000) var en norsk sanger og komponist, kjent fra over femti slager-innspillinger som «Gamle Svarten» og «Gi meg et hjem» / «Den sang vi nynnet engang».
Den platedebuterende industriarbeideren (1937) samarbeidet under den andre verdenskrig med storheter som Harry Brandelius og Bjarne Buntz, og ble fast spilt i radioprogrammet Lirekassen. Han solgte meget av Herman Hermanis «Kan du se at våren kommer», samt «En liten blåveis» som ble oversatt til ni språk. Han spilte også inn «Sangen om Warszawa» (som  han selv likte best) og laget to innspillinger av «Avskjedstoner», sistnevnte i 1961.

Andresen var aktiv på platemerkene Telefunken, Musica og Odeon.

## Sanger (i utvalg)
* «Kan du se at våren kommer»
* «En liten blåveis»
* «Bel Ami»
* «Gamle Svarten»
* «Hvis du bærer på en hjertesorg»
* «Violetta»

## Eksterne lenker
* biografi og bilder fra Norsk Musikkinformasjon
Ski videregående skole

**Ski videregående skole** er en videregående skole i Ski som eies av Akershus fylkeskommune. Skolen har om lag 800 elever og ble grunnlagt i 1921 som middelskole. Fra 1938 ble skolen også gymnas. Det nåværende navnet har skolen hatt siden 1976.

Skolen har tre utdanningsprogram:
* Studiespesialisering
* Idrettsfag
* Musikk, dans og drama
i tillegg til voksenopplæringskurs og egne tilbud for minoritetsspråklige elever.

## Planer om ny videregående skole

Det ble i 2015 vedtatt bygget en ny videregående skole i Ski sentrum. Den nye skolen skal romme  elever og cirka 220 ansatte. Når det nye undervisningsanlegg står klart til bruk, skal elevplassene fra utdanningsprogrammet musikk, dans og drama flyttes til den nye skolen.

## Rektorer
*2020– : Hege Britt Johnsen
*2019–2020: Klaus Ackermann (konstituert)
*2018–2019:-Anne Berge
*2014–2018: Siri Gulseth (fra Frogn videregående skole)
*2007–2014: Anne Karin Øksnevad (til Ås videregående skole)
*2007: Klaus Ackermann (konstituert)
*2003–2006: Johan Nedregård (konstituert)
*1992–2003: Anne-Ma Grønlie
* –1992: Kjell Stene Johansen

## Revyvirksomhet
**Skirevyen** er en årlig skolerevy ved Ski videregående skole.
### Oppsetninger
}
|-
|2022
|DYNG
|-
|2020
|Grinepølse
|-
|2019
|Romvesen-3D-Robot

Bang-Boom-Pow
|-
|2018
|Anders' bukselomme
|-
|2017
|Ville vesten
|-
|2016
|Det sorte tullet
|-
|2015
|Zapokalypsen
|-
|2014
|Ut av Norge
|-
|2013
|Det norske Samfunnspartiet
|-
|2012
|Lykkeland
|-
|2011
|Söta bror
|-
|2010
|Fra vugge til krav
|-
|2009
|Made with love
|-
|2008
|Naken - The End	
|-
|2007
|With license to thrill
|-
|2006
|Null sex
|-
|2005
|Noe skurrer
|-
|2004
|Trådløs
|-
|2003
|La det swinge la det rock… - en politiker for mye
|-
|2002
|Lyskestrekk
|-
|2001
|Ooops, we did it again
|-
|2000
|Fart & spenning
|}
## Referanser
Kolstad Idrettslag

**Kolstad Idrettslag** (stiftet 5. oktober 1972) er et fleridrettslag fra Trondheim, som omfatter områdene Kolstad, Saupstad, Huseby og Nyveilia.

Etter hvert har idrettslaget blitt delt opp i Kolstad Håndball og Kolstad Fotball.

## Kolstad Håndball
Herrelaget i håndball har per 2020 i lengre tid vært Trondheims fremste klubb, og rykket opp i eliteserien i 2015.

Herrelaget har sine hjemmekamper og treninger i Kolstad Arena.

I sesongen 2022/2023 ble herrelaget trippelmestere for første gang i klubbens historie da de vant serien, cupen og sluttspillet og kvalifiserte seg til mesterligaen 2023/24.

Sesongen 2023/2024 ble herrelaget trippelmestere for andre år gang på rad da de igjen vant serien, cupen og sluttspillet og kvalifiserte seg til mesterligaen 2024/2025.

Kolstad er den første håndballklubben i Norge som har vunnet trippel to sesonger på rad.

Kolstads damelag i håndball spiller høsten 2020 i 3. divisjon.

## Kolstad Fotball
I 2009 vant Kolstad Fotball grasrotprisen fra Norges Fotballforbund. Prisen ble utdelt av Ole Gunnar Solskjær og Mame Biram Diouf.

### Tabellen

## Referanser


## Eksterne lenker
* 
*  Kolstad Håndball
Knut Olsen

**Knut Olsen** (1953–2011) var en norsk journalist og programleder som var ansatt i NRK i 27 år. Han var nyhetsanker i *[[Dagsrevyen]]* og ledet flere debattprogrammer.

Olsen vokste opp i Bærum. Han studerte til førskolelærer i Tromsø 1973–1975 og tok siden to år med mediefag ved Distriktshøgskolen i Volda 1981–1983.

Fra 1977 til 1981 arbeidet han ved Bodø Mekaniske Verksted hvor han tok fagbrev i skipsbygging. Han var under denne tiden tilknyttet AKP(m-l), noe som han i ettertid har karakterisert som «en tragisk avsporing av et berettiget opprør» og «noe totalitært tull som ganske mange unge mennesker rota seg borti». 

Olsen startet sin journalist-karriere som freelancer for *[[Klassekampen]]* og avisen *[[Nordlands Framtid]]* i Bodø før han i 1983 begynte i en deltidsstilling i NRK. Han debuterte som radioreporter i NRK Østfold i Fredrikstad. Deretter var han i NRK Østlandssendingen før han i 1987 begynte i P2s Oslo-redaksjon. Han var også en kort periode i aktualitetsprogrammet ''Her og nå''. I 1990 ble han programleder i det tv-sendte debattprogrammet *[[Antenne Ti]]*. I 1991 begynte han som reporter i *[[Dagsrevyen]]*, og markerte seg blant annet med en reportasje fra krigen i Bosnia som blant annet vant Gullruten i 1997. Sammen med blant andre Claus Wiese jobbet han som reporter under OL på Lillehammer i 1994 og OL i Nagano i 1998. Fra 1999 til 2002 var han programleder i debattprogrammet ''Redaksjon 21'' og fra 2002 til 2006 i det nye debattprogrammet ''Brød og Sirkus'' på NRK2. I 2007 gikk han til debattprogrammet *[[Standpunkt]]* før han i 2008 returnerte til *Dagsrevyen* og var her til han ble sykmeldt høsten 2010. Han deltok også i flere valgsendinger og ledet flere av NRKs folkemøter i forbindelse med valgene (2003–2007). 

Olsen ledet over 1000 direktesendinger på TV i løpet av sin tid i NRK, deriblant maratonsendingen da USAs president Barack Obama mottok Nobels Fredspris i 2009.

Olsen døde av kreft i 2011, 57 år gammel.

## Privatliv
Han var gift og hadde fem barn, deriblant datteren Thea jobber som sportsjournalist TV 2. Han var bror av økonom Øystein Olsen og sønn av Akers Mek-direktør Ivar Olsen. 

## Referanser


## Eksterne lenker
*
Manuela Sáenz

**Manuela Sáenz** (født 27. desember 1797) i Quito, død 23. november 1856 i Paita, Peru) med tilnavnet «Libertadora del Libertador» er kjent som elskerinnen til den søramerikanske revolusjonslederen Simón Bolívar. 

Manuela Sáenz blir sett som søramerikas første feminist og en viktig politisk skikkelse. Den venezuelanske historikeren Denzil Romero mener hun «kanskje var den viktigste kvinnen i Latinamerikas historie» og at hun «hadde mer politisk innflytelse enn Eva Perón.»

## Referanser


## Eksterne lenker
*
Kløv (transport)

**Kløving** er en transportform med gamle røtter. Den går ut på å bruke seletøyanordninger som legges over ryggen på et lastedyr. Lasten fordeles likt på begge sider av dyret, og det er dette lasset som kalles en *kløv*. Lasten kan bindes fast, legges i korger eller sekker, alt ettersom.

I Norge var hesten det mest brukte kløvdyret, men både hund og geit er kjent. Ute i verden brukes også kameler, dromedarer, lamaer og esler

## Kløvdyr etter region
* Andes - lama, esel, muldyr
* Arktis - hund, rein
* Sentral- og Sør-Afrika - okse, muldyr, esel
* Sentral-Asia - baktrisk kamel, yakokse, muldyr, esel
* Eurasia - esel, okse, hest
* Nord-Amerika - hest, muldyr, esel
* Nordafrikanske og arabiske land - dromedar, kamel
* Oseania - esel, hest, dromedar, muldyr, okse
* Sør-Asia og Sørøst-Asia - indisk elefant, vannbøffel, yakokse

## Se også
* Kløvhund
* Slep

## Eksterne lenker
*
Kløv

**Kløv** kan sikte til:

Innenfor **transport** og **husdyrhold**
* Kløv (transport)
* Hundekløving
* Kløvhund
* Kløvhest

Innenfor **skogbruk** og **tømmerlære**
*Kløving refererer til splitting av tømmer og trematrialer langs plantefibrene.

Innenfor **geologi**
* Kløv (geologi), i  steinbrudd og geologi brukt som fagterm for steinsortenes evne til å la seg splitte og dele.
* Kløv (mineralogi), brukes for å beskrive et minerals evne til å dele seg gjennom bestemte svakhetsoner i krystallstrukturen.

Innenfor **språklære**
*Kløyvd infinitiv

Innenfor **heraldikk**
*Kløvd eller kløvet er en betegnelse i heraldikken på en inndeling av skjoldflaten i et våpenskjold.
Fylkesvei 4246

**Fylkesvei 4246** går mellom Birkeland og Hauge kirke i Sokndal.

Frem til 2019 hadde veien betegnelsen fylkesvei 33 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
National Union Party

**National Union Party** var et politisk parti i USA fra 1864 til 1868. Det var en midlertidig allianse mellom Det republikanske parti og noen demokrater fra nord.

Partiet ble dannet under presidentvalgkampen i 1864 for å komme noen utbrytere fra Det demokratiske parti i møte. Disse utbryterne støttet den republikanske presidenten Abraham Lincolns krigspolitikk under borgerkrigen. Lincoln hadde tilhørighet til dette partiet, det samme hadde demokraten og senere president Andrew Johnson, som vant visepresidentvalget i 1864 på National Union Partys stemmer.
Slaget ved Antietam

**Slaget ved Antietam** ble utkjempet den 17. september 1862 under den amerikanske borgerkrigen. Øverstkommanderende hos nordstatene (Unionen) var George B. McClellan, mens Robert E. Lee var øverstkommanderende hos sørstatene (Konføderasjonen). Det var det blodigste endagsslaget i amerikansk historie, med  døde, sårede og savnede.  døde ble begravet,  ble meldt savnet. Slaget ble utkjempet ved Sharpsburg og Antietam-bekken, vest i delstaten Maryland. Selv om McClellan hadde rikelige reservestyrker som kunne blitt brukt til å utnytte lokale suksesser i slaget, maktet han ikke å ødelegge Lees hær. McClellan hadde stanset Lees invasjon av delstaten Maryland, men Lee greide å trekke sine styrker tilbake til Virginia uten forstyrrelser fra den forsiktige McClellan. Selv om slaget var taktisk tvetydig, trakk konføderasjonsstyrkene seg først tilbake fra slagmarken. Dette gjorde slaget, i militær terminologi, til en unionsseier. Seieren hadde betydning nok til å gi president Abraham Lincoln selvtillit til å kunngjøre sin frigjøringserklæring. Dette førte igjen til at den britiske og franske regjeringen gikk vekk fra sine planer om anerkjennelse av Konføderasjonen.
Transocean

**Transocean** er verdens største boreselskap og verdens største riggselskap med en total flåte på 80 enheter. Av disse kan 36 enheter operere på dypt vann, slik at Transocean også er verdens største dypvannsselskap. På norsk sokkel opererer de flyttbare boreriggene Polar Pioneer, Transocean Arctic, Transocean Searcher,Transocean Winner, Transocean Barents, Transocean Spitsbergen og Transocean Leader

Selskapet er en sammenslåing av flere andre selskaper. I 2000 gikk Sedco Forex og Transocean sammen, og det nydannede selskapet ble hetende Transocean Sedco Forex. I 2001 kjøpte selskapet Reading & Bates Falcon. Selskapsnavnet ble endret til nåværende navn i 2002.

Sedco Forex var en del av Schlumberger inntil, 2000 da det ble skilt ut fra moderselskapet. Sedco Forex var en sammenslåing av the Southeast Drilling Company (Sedco) og det franske boreselskapet Forex.

Transocean ble skilt ut fra Sonat Inc, som Sonat Offshore i 1990. Den 27. november 2007 fusjonerte Transocean med GlobalSantaFe Corporation.

Selskapet sysselsetter  ansatte verden over. Det er registrert i Vernier, Sveits mens hovedkontoret ligger i Houston, Texas.  Selskapet har kontorer i 20 land over hele verden, med større kontorer i Stavanger, Aberdeen, Perth, Brasil, og Indonesia.

Transocean driver oljeleting for blant andre Equinor, BG, Shell og Marathon.

14. august 2011 la Transocean fram et bud på å kjøpe Aker Drilling, som ble akseptert av Kjell Inge Røkke.

## Flåte
* 150 flytende rigger
* 3 ultradypvann boreskip under bygging ved Daewoo-verftet
* 25 jackups
* 4 tenders
* 4 barges
* 1 plattformrigg

## Referanser


## Eksterne lenker
* Norsk hjemmeside
* 
* 
* Artikkel i Store norske leksikon
WarioWare: Smooth Moves

***WarioWare: Smooth Moves*** til Wii er utviklet av Intelligent Systems og er utgitt av Nintendo. Spillet er det femte spillet i WarioWare-serien og bruker Wii-kontrollerens egenskaper for å gi spillene i serien en ny dimensjon. Spilleren må holde Wii-kontrolleren på ulike måter for å kunne gjennomføre minispillene. De forskjellige måtene å holde kontrolleren på kalles «Forms» (Former) og spilleren får en kort instruksjon om hvilken form som skal brukes før hvert minispill begynner. Spillet inneholder 19 ulike former, men begynner med den mest grunnleggende av dem; The Remote Control, der spilleren holder Wii-kontrollen som en fjernkontroll. Nye former introduseres etter hvert som spilleren avanserer, og kommer til vanskeligere nivåer.
WarioWare: Smooth Moves tilbyr en flerspiller-modus hvor kun en Wii-kontroll og en Nunchuck er nødvendig, og spillet kan lagre opp til 12 profiler, hvor en Mii-figur og et kallenavn, på fem bokstaver, represtenterer profilen.

## Figurer og nivåer
* **Wario** – Introduserer den grunnleggende formen: ***The Remote Kontrol*** (fjernkontrollen).
* **Mona** – Introduserer to nye former: ***The Handlebar*** (Sykkelstyret) og ***The Umbrella*** (Paraplyen).
* **Kat og Ana** – Introduserer tre nye former: ***The Sketch Artist*** (Skissekunstneren), ***The Samurai*** (Samuraien) og ***The Chauffeur*** (Privatsjåføren).
* **Young Cricket** – Introduserer tre nye former: ***The Elephant*** (Elefanten), ***The Waiter*** (Servitøren) og ***The Tug-of-War*** (Krigersk Napp).
* **Jimmy T.** – Har ikke egne spill og introduserer ingen nye former. Blander minispill fra Mona, Kat og Ana, og Young Cricket.
* **Ashley** – Introduserer tre nye former: ***The Big-Cheese*** (Den store osten), ***The Discard*** (Kasseringen) og ***The Thumb Wrestler*** (Tommelbryteren).
* **Dribble og Spitz** – Introduserer tre nye former: ***The Dumbbell*** (Manualen), ***The Mohawk*** (Pønkeren) og ***The Janitor*** (Vaktmesteren).
* **Penny Crygor** – Introduserer tre nye former: ***The Boxer*** (Bokseren), ***The Fingerfood*** (Fingermaten) og ***The Mortar and Pestle*** (Morter til morter).
* **9-Volt og 18-Volt** – Introduserer ingen nye former. Som i tidligere WarioWare-spill bygger disse minispillene på klassiske Nintendo-titler, som Super Mario Bros. og The Legend of Zelda, men inkluderer også mer moderne spill, som Nintendogs og Brain Age.
* **Jimmy P.** – Har ikke egne spill og introduserer ingen nye former. Blander minispill fra Ashley, Dribble og Spitz, Penny Crygor og 9-Volt og 18-Volt .
* **Tiny Wario** – Introduserer ingen nye former, men tar i bruk alle tidligere introduserte former.
* **Orbulon** – Introduserer en ny form: ***The Diner*** (Middagsgjesten). Denne formen bruker tillegsustyret Nunchuck, som kan kobles til under Wii-kontrolleren, og har tre forskjellige måter å holdes på (A,B og C).
* **Dr. Crygor og Mike** -Introuserer ingen nye former. Spilleren må gjennomføre 20 tilfeldige spill så fort som mulig, og forbrenne «Kelories» (ordspill for engelske «Calories» (Kalorier)). Hvert tiende minispill varer lengre enn de andre.
## Eksterne lenker
*
Kim Nysted

**Kim Nysted** (født 1980) er en norsk fotballspiller.

## Karriere
### Lyn
Kim Nysted er en venstrebent spiss som gikk gradene i Lyns ungdomsavdeling, dit han kom i begynnelsen av tenårene fra sin lokale klubb Refstad-Veitvet. Knappe 19 år gammel fikk han 21. juli 1999 sin A-lagsdebut for Lyn mot Clausenengen. Han spilte totalt 3 kamper for Lyn i sine to sesonger i klubbens A-stall. 

### Bærum
Fra Lyn i 1.divisjon gikk ferden ned en divisjon til , der han fikk betraktelig mer spilletid. Etter to sesonger i 2.divisjon, ble Nysted i 2003 toppscorer for Bærum i 1.divisjon med syv mål. I 2004 scoret han 23 mål for klubben i 2.divisjon. Han spilte en hovedrolle i klubbens høydepunkt for sesongen da Bærum sto for årets første cup-bombe ved å slå Vålerenga ut av Norgesmesterskapet i turneringens tredje runde. Etter at Vålerenga hadde tatt ledelsen, utlignet Kim Nysted til 1-1. Ni minutter før pause førte Nysted Bærum i ledelsen med 2-1. Bærum beholdt ledelsen kampen ut og vant til slutt 3-2. 2005-sesongen endte Nysted med 15 mål for Bærum.

### Bodø/Glimt
Nysted ble hentet til  fra Bærum i sommerpausen i 2006-sesongen for å erstatte Håvard Sakariassen som ble solgt til . Nysted ble langtidsskadet på trening etter to dager i klubben og fikk ikke spilt en eneste kamp for Bodø/Glimt. 

### FK Tønsberg
Bodø/Glimt bestemte seg dermed for å låne ham ut til  i 2. divisjon for at han skulle få førstelagsspill. Der scoret han syv mål i 2007-sesongen. 

### Skeid
Etter å ha blitt løst fra kontrakten i Bodø/Glimt, signerte han for  foran 2008-sesongen. I Skeid ble Nysted toppscorer i sin første sesong i klubben, med 25 nettkjenninger totalt (22 mål i 2. divisjon avdeling 2, og tre i cupen). 

Etter 2010-sesongen gikk han til .

12. april 2013 signerte Nysted for 5.-divisjonsklubben  i Akershus.

## Personlig
Nysted studerte idrettsfag ved Bjerke videregående skole i Oslo fra 1996 til 1999.

## Se også
Liste over kjente elever ved Bjerke videregående skole

## Referanser


## Eksterne lenker
* Profil hos *.no*
Fylkesvei 4332

**Fylkesvei 4332** går mellom Vigrestad og Hårr i Hå kommune.

Strekningen ble fastlagt 2019, og består av den tidligere fylkesvei 141 (Rogaland), med den tidligere fylkesvei 180 (Rogaland) som arm.

## Kommuner og knutepunkter

## Referanser




## Eksterne lenker
* Vegvesenets vegkart 
*